În data de 06.05.2024, în jurul orei 22:00, Inspectoratul pentru Situații de Urgență “Someș” al județului Satu Mare a fost alertat să intervină pentru lichidarea unui incendiu izbucnit la nivelul acoperișului a unei case de locuit din municipiul Satu Mare, str. Careiului.
La fața locului s-au deplasat 14 cadre militare cu 3 autospeciale de stingere cu apă și spumă și un echipaj de prim ajutor. Ajunse la fața locului, forțele profesioniste au constatat că incendiul se manifesta generalizat la acoperișul casei și a terasei alipite, pe o suprafață aproximativă de 150 m². S-a intervenit de urgență pentru localizarea, limitarea și lichidarea incendiului înaintea propagării acestuia la casa de locuit și vecinătăți.
Incendiul a fost lichidat în limitele găsite și astfel casa de locuit au fost salvată. Din fericire în urma evenimentului nu au existat victime.
Cauza probabilă de producere a incendiului a constituit-o un scurtcircuit determinat de un conductor electric defect sau neizolat corespunzător.
Inspectoratul pentru Situaţii de Urgenţă „Someș ” al judeţului Satu Mare reaminteşte cetăţenilor măsurile ce trebuie respectate pentru preîntâmpinarea unor astfel de evenimente nedorite, soldate cu pagube materiale şi uneori, chiar cu pierderi de vieţi omeneşti.
NU IMPROVIZAŢI!
• Nu utilizaţi aparatele electrice, cablurile electrice, prizele, întrupătoarele, dispozitivele de protecţie cu defecţiuni sau cu improvizaţii;
• Nu folosiţi siguranţe fuzibile supradimensionate prin înlocuirea cu liţă a fuzibilului calibrat;
• Verificaţi periodic cordoanele de legătură ale aparatelor electrice şi luaţi măsuri pentru înlocuirea acestora atunci când sunt uzate.
• Nu lăsaţi nesupravegheate aparate electrice sub tensiune, cum sunt: fier de călcat, radiator, reşou, lampă, televizor şi altele asemenea;